CELEX: 62021CN0125
Language: el
Date: 2021-02-26 00:00:00
Title: Υπόθεση C-125/21: Προσφυγή της 26ης Φεβρουαρίου 2021 — Ευρωπαϊκή Επιτροπή κατά Ιρλανδίας

26.4.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/11
            
         
      Προσφυγή της 26ης Φεβρουαρίου 2021 — Ευρωπαϊκή Επιτροπή κατά Ιρλανδίας
      (Υπόθεση C-125/21)
      (2021/C 148/14)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: J. Tomkin και S. Grünheid)
      
         Καθής: Ιρλανδία
      
         Αιτήματα
      
      Η προσφεύγουσα ζητεί από το Δικαστήριο:
      
                  —
               
               
                  να αναγνωρίσει ότι η Ιρλανδία, παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την απόφαση-πλαίσιο 2008/909/ΔΕΥ του Συμβουλίου, της 27ης Νοεμβρίου 2008, σχετικά με την εφαρμογή της αρχής της αμοιβαίας αναγνώρισης σε ποινικές αποφάσεις οι οποίες επιβάλλουν ποινές στερητικές της ελευθερίας ή μέτρα στερητικά της ελευθερίας, για τον σκοπό της εκτέλεσής τους στην Ευρωπαϊκή Ένωση (1), ή, εν πάση περιπτώσει, παραλείποντας να κοινοποιήσει τις διατάξεις αυτές στην Επιτροπή, παρέβη τις υποχρεώσεις που υπέχει από το άρθρο 29, παράγραφοι 1 και 2, της εν λόγω αποφάσεως-πλαισίου·
               
            
                  —
               
               
                  να καταδικάσει την Ιρλανδία στα δικαστικά έξοδα.
               
            
         Ισχυρισμοί και κύρια επιχειρήματα
      
      Σύμφωνα με το άρθρο 29, παράγραφοι 1 και 2, της αποφάσεως-πλαισίου 2008/909/ΔΕΥ, τα κράτη μέλη θεσπίζουν τα αναγκαία μέτρα για να συμμορφωθούν με την εν λόγω απόφαση-πλαίσιο έως τις 5 Δεκεμβρίου 2011 και κοινοποιούν τα μέτρα αυτά στην Επιτροπή.
      Η Επιτροπή εκτιμά ότι η Ιρλανδία, παραλείποντας να θεσπίσει τις αναγκαίες νομοθετικές, κανονιστικές και διοικητικές διατάξεις για να συμμορφωθεί προς την απόφαση-πλαίσιο ή, εν πάση περιπτώσει, παραλείποντας να κοινοποιήσει τις διατάξεις αυτές στην Επιτροπή, παρέβη τις υποχρεώσεις που υπέχει από το άρθρο 29, παράγραφοι 1 και 2, της αποφάσεως-πλαισίου 2008/909/ΔΕΥ.
      
         (1)  ΕΕ 2008, L 327, σ. 27.